b'\n_START_ARTICLE_\nAksiomi Kolmogorova\n_START_PARAGRAPH_\nAksiomi Kolmogorova (ali verjetnostni aksiomi) so minimalni pogoji za dolo\xc4\x8danje funkcije verjetnosti, ki opisuje verjetnost dolo\xc4\x8denega dogodka. Aksiome je napisal ruski matematik Andrej Nikolajevi\xc4\x8d Kolmogorov. Prvi opis aksiomov se lahko najde v knjigi Splo\xc5\xa1na teorija mere in teorija verjetnosti iz leta 1929. V letu 1933 je aksiome dopolnil v delu Osnove teorije verjetnosti. Aksiomi predstavljajo aksiomatiko Kolmogorova.\n_START_SECTION_\nAksiomi Kolmogorova\n_START_PARAGRAPH_\nNaj je mno\xc5\xbeica vseh elementarnih dogodkov \xce\xa9, glede na katero se definira \xcf\x83, ki je podmno\xc5\xbeica \xce\xa9, in funkcija P, ki preslika vrednosti \xcf\x83 v realna \xc5\xa1tevila. Re\xc4\x8de se, da funckija P predstavlja verjetnost, \xc4\x8de veljajo naslednji trije aksiomi.'